|  |  |  |
| --- | --- | --- |
| **Bosna i Hercegovina**  **Federacija Bosne i Hercegovine**  **Bosansko-podrinjski kanton Goražde**  **Općina Pale**  **Općinsko vijeće** |  | **Bosnia and Herzegovina**  **Federation of Bosnia and Herzegovina**  **Bosnian-Podrinje Canton of Goražde**  **Municipality of Pale**  **Municipal Council** |

Broj: 02-11-57/24

Prača, 24.04.2024. godine

Na osnovu člana 96. i 101. Zakona o budžetima u Federaciji BiH („Službene novine Federacije Bosne i Hercegovine“, broj: 102/13, 9/14, 13/14, 08/15, 91/15, 102/15, 104/16, 5/18, 11/19, 99/19 i 25/22), i člana 24 stav 1. tačka 3. Statuta općine Pale („Službene novine Bosansko-podrinjskog kantona Goražde“, broj: 19/07, 11/08 i 06/13), Općinsko vijeće na prijedlog Općinskog načelnika, na svojoj **XLII** redovnoj sjednici održanoj dana, **24.04.2024.**godine,**d o n o s i:**

## ODLUKA

## O USVAJANJU GODIŠNJEG IZVJEŠTAJA O IZVRŠENJU BUDŽETA OPĆINE ZA 2023. GODINU

**Član 1.**

Usvaja se Godišnji izvještaj o izvršenju Budžeta općine Pale za 2023. godinu sa:

1. Ukupno ostvareni prihodi i primici 1.512.563 KM

2. Ukupno izvršeni rashodi i izdaci 1.446.742 KM

3. Razlika između ostvarenih prihoda i primitaka i izvršenih izdataka (1-2) 65.822 KM

**Član 2.**

Razlika između ostvarenih prihoda i primitaka i rashoda i izvršenih izdataka po godišnjem obračunu 2023. godine je utvrđeni **višak prihoda** u iznosu od 65.822 KM, kojim se pokriva višak rashoda iz prethodnih godina, iznos od 63.837 KM, a preostali iznos od 1.985 KM se prenosi u 2024. godinu kao neraspoređeni višak prihoda nad rashodima.

Razlika između ostvarenih prihoda i primitaka i rashoda i izvršenih izdataka po godišnjem obračunu je utvrđeni **višak rashoda** u iznosu od 68.807 KM, kojim se pokriva višaka prihoda iz prethodnih godina u iznosu od 4.969 KM, a preostali iznos od 63.837 KM se prenosi u 2023. godinu, kao neraspoređeni višak rashodima.

**Član 3.**

Izvještaj o izvršenju Budžeta Općine Pale za 2023. godinu čine sastavni dio ove Odluke.

**Član 4.**

Ova Odluka stupa na snagu danom donošenja i biće objavljena u “Službenim novinama Bosansko - podrinjskog kantona Goražde”.

**PREDSJEDAVAJUĆI**

Mr.sc. Senad Mutapčić, dipl. ing. maš.

**Dostavljeno**:

1. Službene novine BPK-a Goražde,
2. Općinska služba za privredu, budžet, finansije, boračko- invalidsku i socijalnu zaštitu, opću upravu i matičnu evidenciju,
3. U a/a.